Մարլոս (ֆուտբոլիստ)

Մարլոս Ռոմերո Բոնֆիմ, կամ պարզապես Մարլոս (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Դոնեցկի Շախտյորի և Ուկրաինայի ազգային հավաքականի կազմում։ Խաղում է աջ վինգերի դիրքում։

Ակումբային կարիերա

Վաղ կարիերա 
Պրոֆեսիոնալ ֆուտբոլիստի կարիերան Մարլոսը սկսել է Կուրիտիբայում 2006 թվականին։ 2009 թվականի հունիսին տեղափոխվեց Սան Պաուլու։

2012 թվականի հունվարի 11-ին Մարլոսը 5 տարվա պայմանագիր կնքեց Խարկովի Մետալիստի հետ։ Ակումբը նրա համար վճարեց 5 միլիոն եվրո։ Իր առաջին գոլը Մետալիստի կազմում խփեց փետրվարի 23-ին՝ Եվրոպայի Լիգայի Ռեդ Բուլ Զալցբուրգի դեմ խաղում։ Մետալիստի կազմում Մարլոսը անցկացրեց 3 մրցաշրջան՝ անցկացնելով 75 հանդիպում և դառնալով 13 գոլի հեղինակ։

Շախտյոր Դոնեցկ 
2014 թվականի հուլիսին Մարլոսը 5 տարվա պայմանագիր կնքեց Շախտյոր Դոնեցկի հետ։ Իր դեբյուտը նշեց հուլիսի 27-ին՝ Մետալուրգ Զապորոժիեի դեմ խաղում։ Նոյեմբերի 30-ին Մարլոսը խփեց իր առաջին գոլը Շախտյորի կազմում՝ նույն Մետալուրգ Զապորոժիեի դեմ խաղում։

2016 թվականին Մարլոսը ճանաչվեց Ուկրաինայի առաջնության լավագույն ֆուտբոլիստ և ընդգրկվեց Եվրոպայի Լիգայի 2015-16 մրցաշրջանի խորհրդանշական հավաքականում։

Միջազգային կարիերա 
2017 թվականի սեպտեմբերի 30-ին Մարլոսը առաջին անգամ հրավիրվեց Ուկրաինայի ազգային հավաքական՝ Կոսովոյի և Խորվաթիայի դեմ խաղերի համար՝ դառնալով երկրորդ բրազիլացի ֆուտբոլիստը Էդմար Գալովսկիից հետո, ով հանդես է եկել Ուկրաինայի հավաքականում։ Իր դեբյուտը Ուկրաինայի ազգային հավաքականում նշեց 2017 թվականի հոկտեմբերի 6-ին՝ Կոսովոյի դեմ խաղում։

Կարիերայի վիճակագրություն

Ակումբային վիճակագրություն 
2018 թվականի մարտի 3-ի դրությամբ

Միջազգային վիճակագրություն 
2018 թվականի մարտի 3-ի դրությամբ

Նվաճումներ

Ակումբային 
 Կուրիտիբա
 Բրազիլիայի Սերիա B. 2007
 Լիգա Պարանաենսե․ 2008
 Շախտյոր Դոնեցկ
 Ուկրաինայի սուպերգավաթ․ 2014, 2015
 Ուկրաինայի գավաթ․ 2015-16, 2016-17
 Ուկրաինայի առաջնություն․ 2016-17

Անհատական 
 ՈՒԵՖԱ Եվրոպայի Լիգայի խորհրդանշական հավաքական․ 2015–16
 Ուկրաինայի առաջնության լավագույն ֆուտբոլիստ․ 2016

Ծանոթագրություններ

Արտաքին հղումներ 

 Մարլոսի պաշտոնական Ինստագրամի էջը
 Մարլոսը transfermarkt-ում
 Մարլոսը soccerbase.com-ում
 Մարլոսը WhoScored.com կայքում
 Մարլոսը ՈՒԵՖԱ-ի պաշտոնական կայքում
 Մարլոսը Շախտյորի պաշտոնական կայքում

Ֆուտբոլի կիսապաշտպաններ
Ուկրաինացի ֆուտբոլիստներ
Բրազիլացի ֆուտբոլիստներ
Ուկրաինայի հավաքականի ֆուտբոլիստներ
Կուրիտիբայի ֆուտբոլիստներ
Սան Պաուլուի ֆուտբոլիստներ
Մետալիստի ֆուտբոլիստներ
Շախտյոր Դոնեցկի ֆուտբոլիստներ
ՈՒԵՖԱ Եվրո 2020-ի ֆուտբոլիստներ